Rijeka, 18. rujna 2020.g.

**NAJAVA DOGAĐANJA I POZIV ZA MEDIJE**

**NASTAVLJAJU SE PROMENADNI KONCERTI GRADSKE GLAZBE TRSAT NA TITOVOM MOSTU**

**U subotu, 19. rujna 2020.g. u 12 sati na Titovom mostu (kod Konta) održat će se još jedan promenadni koncert Gradske glazbe Trsat, u sklopu programa Rijeke 2020 – Europske prijestolnice kulture.**

Promenadni koncerti dio su programa **Civilne inicijative** te nastavak uspješnog projekta iz 2019. godine, kada se održalo 9 promenadnih koncerata Gradske glazbe Trsat i limenih orkestara s područja okolice grada (Spinčići, Marinići) na Titovom mostu na Rječini.  
Građani i posjetitelji grada moći će uživati **u raznolikom muzičkom repertoaru koji će povremeno biti praćen nastupima mažoretkinja, akrobata i plesača različitih plesnih stilova, uz prigodnu gastro ponudu okolnih ugostiteljskih objekata**.   
  
Promenadni koncerti na Titovom mostu prepoznati su kao poseban kulturni i društveni događaj, kao što je to slučaj u većini europskih i svjetskih gradova, s tendencijom da prerastu u lijepu urbanu tradiciju Rijeke.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42